Omegle
Omegle je besplatan veb-sajt za komuniciranje koji ne zahtijeva registraciju. Napravio ga je 18-godišnji Leif K-Brooks iz grada Brattleboro u američkoj saveznoj državi Vermont, a pokrenut je 25. marta 2009. Usluga nasumično uparuje korisnike u direktnim sesijama gdje se anonimno dopisuju upotrebljavajući imena "You" (Vi) i "Stranger" (Stranac) ili "Stranger 1" (Stranac 1) i "Stranger 2" (Stranac 2) u slučaju špijunskog režima. Manje od mjesec dana nakon lansiranja, Omegle je dostigao približno 150.000 pregleda dnevno, a u martu 2010. sajt je uveo mogućnost videokonferencije. Omegle se često uspoređuje s AOL-om s početka devedesetih godina 20. stoljeća. Ostali proizvodi koji pružaju slične usluge jesu Tinychat i Whisper.